钦定古今图书集成/方舆汇编/职方典/第1529卷 > 《李先生祠碑记》萧重望
## 钦定古今图书集成/方舆汇编/职方典/第1529卷 > 《李先生祠碑记》萧重望

同野李先生业，与诸君子分豆于贤祠。顷又与申侍
御供祀于省会，而复为之祠者，特举也。特祠者何？贵
筑之学，倡自龙场，思南之学，倡自先生。自先生出，而
黔人士始矍然悚然知俗学之为非矣。先生《行录》，天
德之抚也；大儒《治规》，王道之要也。敭历中外，卓乎名
臣治行之最，天子葵之“难进易退”之节，朋侪信之。甘
棠之泽，随地而尸祝之，先生之道征也。夫祠先生以
特典，奚过焉？铭曰：“道州眼藏，湘泽之灵；渑池心印，河
洛之英；馀姚衣钵，洙泗之精。”於戏三公！百代豪杰，千
古斯文，畴与揖逊于孔门？曰思南李先生。